বিশ্ববিদ্যালয়টির মুখপাত্র মহিউদ্দিন একটি সংবাদমাধ্যমের কাছে বলেন, ‘সকাল ১০টা থেকে সাড়ে ১০টা নাগাদ বাইরের কিছু ছেলে হঠাৎ ক্যাম্পাসের গেটের বাইরে থেকে ইট ছুড়তে থাকে। পরে বিশ্ববিদ্যালয়ের শিক্ষার্থীরা তাদের ধাওয়া করলে পালিয়ে যায়। এরপর তারা বাইরে মিছিল করলে পুলিশ কাঁদুনে গ্যাস ছোড়ে। পরে ছাত্ররা ভেতরে চলে আসে। এখন ক্যাম্পাসের ভেতরেই ছাত্ররা মিছিল করছে। আইডি কার্ড ছাড়া কউকে ঢুকতে দেওয়া হচ্ছে না। পুলিশ বাইরে অবস্থান করছে।’